Diari Oficial de la Generalitat Valenciana


Sumari del DOGV 4345, del 27-09-2002 (2002/10992)

DECRET 162/2002, de 24 de setembre, del Govern Valencià, pel qual es crea el Col·legi Públic núm. 13, a Benidorm, per desglossament del Col·legi Públic la Cala, de la mateixa localitat.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4345

Data del DOGV
:   27-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10254


Data del document
:   24-09-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Benidorm
    * centre d'ensenyament
    * ensenyament públic

DECRET 162/2002, de 24 de setembre, del Govern Valencià, pel qual es crea el Col·legi Públic núm. 13, a Benidorm, per desglossament del Col·legi Públic la Cala, de la mateixa localitat. [2002/X10356]
  
El Mapa Escolar de la Comunitat Valenciana inclou la creació d'un nou centre docent en el districte escolar AL-20, de Benidorm, identificat amb el codi 03N00041, al qual se li van assignar 3 unitats d'Educació Infantil i 6 d'Educació Primària.
  
L'evolució demogràfica de la població ha fet necessari revisar les previsions inicials i modificar la capacitat del centre, duplicant el nombre d'unitats.
  
La Direcció Territorial de Cultura i Educació d'Alacant i la Direcció General de Centres Docents han elaborat sengles informes, en què es proposa que el nou centre es cree per desglossament del Col·legi Públic la Cala, que en estos moments escolaritza alumnat per damunt de la capacitat. El funcionament del nou centre permetrà escolaritzar l'alumnat de la zona, racionalitzar l'oferta del districte i atendre la demanda prevista de llocs escolars.
  
Per a albergar el citat centre docent, la Societat Mercantil Construccions i Infraestructures Educatives de la Generalitat Valenciana, SA, ha gestionat la construcció d'un nou edifici escolar en la parcel·la que l'Ajuntament de Benidorm ha posat a disposició de la Generalitat Valenciana en la zona del Murtal, tot això en el marc de col·laboració establit en l'apartat tercer de la disposició addicional dessetena de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura i Educació i després de la deliberació de Govern Valencià, en la reunió del dia 24 de setembre de 2002,
  
DECRETE
  
Article 1
  
Es crea, per desglossament del Col·legi Públic la Cala, codi 30044090, el següent centre docent:
  
Província: Alacant
  
Localitat: Benidorm
  
Denominació: Col·legi Públic núm. 13
  
Codi: 12163139
  
Titular: Generalitat Valenciana
  
Adreça: av. del Pinar, s/n
  
Composició: 6 unitats d'Educació Infantil i 12 d'Educació Primària
  
Capacitat: 150 llocs escolars d'Educació Infantil i 300 d'Educació Primària
  
Article 2
  
Els llocs de treball del centre seran els següents:
  
- 7 d'Educació Infantil
  
- 12 d'Educació Primària
  
- 1 d'Educació Primària, idioma estranger, Anglés
  
- 1 d'Educació Primària, idioma estranger, Francés
  
- 2 d'Educació Primària, Educació Física
  
- 1 d'Educació Primària, Música
  
- 2 d'Educació Especial, Pedagogia Terapèutica
  
Article 3
  
1. El Col·legi Públic núm. 13 iniciarà les seues activitats en el curs escolar 2002/2003.
  
2. En el citat curs escolar oferirà 3 unitats d'Educació Infantil i 2 d'Educació Primària.
  
3. El centre aplicarà el programa d'educació bilingüe: Programa d'Incorporació Progressiva.
  
4. Disposarà dels llocs de treball, procedents del desglossament del Col·legi Públic la Cala, següents: 3 d'Educació Infantil i 2 d'Educació Primària. Les ensenyances especialitzades d'Educació Primària estaran ateses per professorat itinerant.
  
Article 4
  
1. Es desglossen 3 unitats d'Educació Infantil i 2 d'Educació Primària, del Col·legi Públic la Cala, al Col·legi Públic núm. 13.
  
2. El Col·legi Públic la Cala queda configurat amb 3 unitats d'Educació Infantil i 6 d'Educació Primària.
  
3. Se suprimix un lloc de treball d'Educació Primària, idioma estranger, Francés.
  
4. Els llocs de treball d'este centre seran els següents:
  
- 4 d'Educació Infantil
  
- 6 d'Educació Primària
  
- 1 d'Educació Primària, idioma estranger, Anglés
  
- 1 d'Educació Primària, Educació Física
  
- 1 d'Educació Primària, Música
  
- 1 d'Educació Especial, Pedagogia Terapèutica
  
5. El centre aplicarà el programa d'educació bilingüe: Programa d'Incorporació Progressiva.
  
DISPOSICIONS ADDICIONALS
  
Primera
  
El que establix el present decret s'inscriurà al Registre de Centres Docents de la Comunitat Valenciana.
  
Segona
  
El personal docent amb destí definitiu en el Col·legi Públic la Cala que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional setena 3) del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries que per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor el sendemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2002/2003.
  
València, 24 de setembre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS